cyanic-selkie/wikianc huggingface dataset:
Κοινωνικές Ιστορίες
Λεπτομέρεια
Σύμφωνα με τον Attwood, «Μια κοινωνική ιστορία γράφεται με την πρόθεση να παρέχει πληροφορίες και διδασκαλία για το τι κάνουν, σκέφτονται ή αισθάνονται οι άνθρωποι σε μια δεδομένη κατάσταση, την ακολουθία των γεγονότων, τον προσδιορισμό σημαντικών κοινωνικών ενδείξεων και το νόημά τους και το σενάριο για το τι να κάνουν ή να πούνε· με άλλα λόγια, τις πτυχές του τι, πότε, ποιος και γιατί των κοινωνικών καταστάσεων». Αναλύει μια απαιτητική κοινωνική κατάσταση σε κατανοητά βήματα, παραλείποντας άσχετες πληροφορίες, ούσα ιδιαίτερα περιγραφική για να βοηθήσει ένα άτομο με ΔΑΦ να κατανοήσει την ολότητα μιας κατάστασης. Περιλαμβάνει απαντήσεις σε ερωτήσεις όπως ποιος, τι, πότε, πού και γιατί σε κοινωνικές καταστάσεις μέσω της χρήσης απεικονίσεων και γραπτού κειμένου. Οι κοινωνικές ιστορίες χρησιμοποιούνται για τη διδασκαλία συγκεκριμένων κοινωνικών δεξιοτήτων, όπως ο εντοπισμός σημαντικών ενδείξεων σε μια δεδομένη κατάσταση, το να αντιλαμβάνεσαι την οπτική ενός άλλου, την κατανόηση κανόνων, ρουτίνων, καταστάσεων, επερχόμενων γεγονότων ή αφηρημένων εννοιών· και κατανόηση των προσδοκιών.
Τύποι προτάσεων
Υπάρχουν επτά τύποι προτάσεων που μπορούν να χρησιμοποιηθούν σε μια Κοινωνική Ιστορία.
Αποτελεσματικότητα
Οι ανασκοπήσεις σχετικά με τη χρήση των Κοινωνικών Ιστοριών διαπίστωσαν ότι οι αναφερόμενες επιδράσεις ήταν πολύ ασυνεπείς,  ότι η συμπεριφορά ελέγχεται από διακριτικά ερεθίσματα (stimulus control) από δασκάλους και συνομηλίκους απευθείας στον μαθητή με ΔΑΦ, και ότι υπήρχε σημαντική διακύμανση στην εφαρμογή της παρέμβασης. Οι αλλαγές στη συμπεριφορά στόχου ήταν γενικά μέτριες. Μια ανασκόπηση του 2006 διαπίστωσε ότι οι Κοινωνικές Ιστορίες βρίσκονται στο μη αποτελεσματικό εύρος των παρεμβάσεων ή στην καλύτερη περίπτωση, στο χαμηλό άκρο του ήπιου αποτελεσματικού εύρους. Ήταν συχνά δύσκολο να αποδοθεί επιτυχία στην τεχνική των Κοινωνικών Ιστοριών, καθώς υπήρχαν πολλαπλές παρεμβάσεις που χρησιμοποιήθηκαν ταυτόχρονα. Συγκεκριμένα, πολλές από τις μελέτες χρησιμοποίησαν μεθόδους προτροπής, όπως λεκτικές, οπτικές ή φυσικές προτροπές ή/και θετική ενίσχυση. Δύο αναθεωρήσεις πρότειναν ότι μπορεί να απαιτείται συνεχής εφαρμογή· τα παιδιά πρέπει να ξαναδιαβάζουν τις Κοινωνικές Ιστορίες τους με κάποια συχνότητα για να συνεχίσουν να επωφελούνται από τις επιθυμητές επιπτώσεις τους.
Ερρίκος Δ΄ της Αγίας Ρωμαϊκής Αυτοκρατορίας
Ο Ερρίκος Δ΄ αποφάσισε να ανακτήσει τα εδάφη που έχασε όταν ήταν ανήλικος, έδωσε αξιώματα σε χαμηλόβαθμους υπαλλήλους και έφερε μεγάλη δυσαρέσκεια στη Σαξονία και τη Θουριγγία. Συνέτριψε μία εξέγερση στη Σαξονία (1069) και την επανάσταση του Όθων του Νόρτχαϊμ (1071). Ο διορισμός κοινών σε ψηλά αξιώματα ενόχλησε τους αριστοκράτες που έφυγαν από την αυλή του. Διόρισε ο ίδιος επισκόπους και Αββάδες, οι κληρικοί καταδίκασαν την πρακτική αυτή σαν Σιμωνία, απαγορευμένη από την εκκλησία. Ο Πάπας Αλέξανδρος Β΄ κατηγόρησε τους συμβούλους του Ερρίκου για τις πράξεις τους και τους αφόρισε (1073). Οι συγκρούσεις του Ερρίκου με την Αγία Έδρα και τους δούκες τον εξασθένησαν σημαντικά, οι Σάξονες επαναστάτησαν ξανά το καλοκαίρι του 1074. Ο Ερρίκος εκμεταλλεύτηκε τον εμφύλιο ανάμεσα στους Σάξονες αριστοκράτες και τους χωρικούς, τον Οκτώβριο του 1075 τους υπέταξε. Ο Ερρίκος Δ΄ ενδιαφέρθηκε έντονα για την Ιταλία, ο Πάπας Γρηγόριος Ζ΄ ανησύχησε και τον απείλησε να τον αφορίσει για τη Σιμωνία, ο αυτοκράτορας πέτυχε ωστόσο να πείσει τους επισκόπους να κηρύξουν την παπική εκλογή άκυρη (24 Ιανουαρίου 1076). Ο πάπας τον αφόρισε, ο Ερρίκος για να προστατευτεί από τους Σάξονες ευγενείς που ήθελαν να τον δικάσουν πήγε στην Ιταλία. Ο "Δρόμος στην Κανόσα" ήταν επιτυχής, ο Γρηγόριος Ζ΄ τον απήλλαξε τελικά τον Ιανουάριο του 1077. Οι αντίπαλοι ευγενείς στη Γερμανία αγνόησαν την παπική απαλλαγή, εξελέγη νέος διεκδικητής βασιλιάς ο Ροδόλφος του Ράινφελντεν (14 Μαρτίου 1077). Ο πάπας στάθηκε ουδέτερος στη σύγκρουση ανάμεσα στους δύο βασιλείς, ο Ερρίκος Δ΄ συνέχισε να διορίζει τους υψηλόβαθμους κληρικούς με αποτέλεσμα να τον αφορίσει ο πάπας ξανά (7 Μαρτίου 1080). Οι Γερμανοί επίσκοποι έμειναν πιστοί στον Ερρίκο Δ΄ εκλέγοντας νέο αντίπαπα τον Κλήμη Γ΄. Ο Ροδόλφος του Ράινφελντεν τραυματίστηκε θανάσιμα σε μάχη, ο διάδοχος του Χέρμαν του Ζαλμ διατήρησε μόνο τη Σαξονία. Ο Ερρίκος Δ΄ ξεκίνησε μια σειρά από στρατιωτικές εκστρατείες στην Ιταλία (1081), ο Κλήμης Γ΄ τον έστεψε αυτοκράτορα στη Ρώμη (1 Απριλίου 1084).
Διάδοχος του θρόνου
Ο αρχιεπίσκοπος Χέρμαν Β΄ έστεψε τον Ερρίκο βασιλιά στο Άαχεν (17 Ιουλίου 1054). Ο δίχρονος μικρότερος αδελφός του Ερρίκου Κορράδος Β΄ της Βαυαρίας στέφτηκε από τον πατέρα τους κυβερνήτης στη Βαυαρία, όταν πέθανε (1055) ο Ερρίκος Γ΄ την έδωσε στη σύζυγο του Αγνή. Στα τέλη του 1055 ο αυτοκράτορας αρραβώνιασε τον μικρότερο γιο του Ερρίκο με την Μπέρτα της Σαβοΐας. Οι γονείς της Όθων της Σαβοΐας και Αδελαΐδα της Σούζα είχαν υπό τον έλεγχο τους τη βόρεια Ιταλία και ο αυτοκράτορας ήθελε να εξασφαλίσει συμμαχία απέναντι στον επαναστάτη Δούκα της Λωρραίνης Γοδεφρείδο τον Γενειοφόρο. Ο Ερρίκος Γ΄ αρρώστησε βαριά στα τέλη Σεπτεμβρίου 1056 και κάλεσε τον πάπα Βίκτωρ Β΄ που βρισκόταν στη Γερμανία να προστατεύσει τον γιο του. Ο Ερρίκος Γ΄ πέθανε λίγο αργότερα (5 Οκτωβρίου 1056).
Επέμβαση στον Ουγγρικό εμφύλιο
Ο Ανδρέας Α΄ της Ουγγαρίας έστειλε τον Σεπτέμβριο του 1058 απεσταλμένους από την Ουγγαρία. Ο Ερρίκος Γ΄ είχε επιχειρήσει δύο εκστρατείες στην Ουγγαρία για να εξασφαλίσει όρκους πίστης από τον Ανδρέα αλλά απέτυχε. Ο Ανδρέας ήθελε αυτή τη φορά να εξασφαλίσει τη διαδοχή στον 5χρονο γιο του Σολομών της Ουγγαρίας και να την ακυρώσει από τον αδελφό του Μπέλα Α΄ της Ουγγαρίας. Οι Ούγγροι απεσταλμένοι και οι αντιπρόσωποι του Ερρίκου έκλεισαν συνθήκη, η 11χρονη κόρη του Ερρίκου Ιουδήθ αρραβωνιάστηκε τον Σολομών. Οι μεταρρυθμιστές όρισαν νέο πάπα στη Φλωρεντία τον Γεράρδο ως Νικόλαο Β΄. Ο σύμβουλος του, ο μοναχός Χίλντεμπραντ ανέλαβε να ενισχύσει την εξουσία των παπών. Ο πάπας συγκάλεσε Σύνοδο προκειμένου να καθορίσει τα δικαιώματα των καρδιναλίων στην παπική εκλογή. Με τη φράση "σήμερα βασιλιάς και με τη βοήθεια του Θεού αυτοκράτορας" επιβεβαίωσε τα δικαιώματα του αυτοκράτορα στην παπική εκλογή αλλά χωρίς να τα καθορίζει. Ένα άλλο διάταγμα καθόριζε τη λαϊκή συμβολή στην εκλογή των κατώτερων κληρικών επειδή οι μονάρχες συνέχιζαν να διορίζουν επισκόπους χωρίς παπική παρέμβαση. Ο Καρδινάλιος Χυμπέρτ Όφα Σίλβα Καντίτα έθεσε το ζήτημα αν μπορούν οι μονάρχες να παραχωρούν στους κληρικούς επισκοπές και αβαεία.
Άνοδος Γρηγορίου Ζ΄
thumb|250px|right|Ο Ερρίκος Δ΄ και η πρώτη σύζυγος του [[Μπέρτα της Σαβοΐας.]] Ο Ερρίκος Δ΄ απελευθέρωσε τον Μάιο του 1072 τον Όθων του Νόρτχαϊμ αλλά ο Μάγκνους της Σαξονίας παρέμεινε φυλακισμένος. Ο διορισμός ταπεινών ανδρών σε ψηλά αξιώματα εξόργισε τη Γερμανική αριστοκρατία. Ο Ροδόλφος του Ράινφελντεν και ο Βερθόλδος Α΄ του Τσέρινγκεν έφυγαν από τη βασιλική αυλή, αυτό δημιούργησε πολλές φήμες για αριστοκρατική συνωμοσία. Ο Ροδόλφος κάλεσε την Αγνή του Πουατού και της ζήτησε να τον συμφιλιώσει με τον γιο της. Η Αγνή επέστρεψε στη Γερμανία και πέτυχε τη συμφιλίωση αλλά αποδείχτηκε προσωρινή, ο Ερρίκος διατήρησε τους συμβούλους του. Ο Ροδόλφος και ο Μπέρτολτ αποσύρθηκαν στα δουκάτα τους και ο Γουέλφος Α΄ της Βαυαρίας εγκατέλειψε τη βασιλική αυλή. Η βασιλομήτωρ αναγνώρισε τους κακούς διορισμούς του Ερρίκου και τον Φεβρουάριο του 1073 πίεσε τον πάπα να αφορίσει τους πέντε. Ο βασιλιάς δεν διέκοψε τους δεσμούς με τους αφορισμένους συμβούλους του.
Ανταρσία του Γκέζα στην Ουγγαρία
Ο πάπας Γρηγόριος ζήτησε από τον Ερρίκο να καλέσει τους Γερμανούς ιερείς που είχαν αρνηθεί να παραστούν στη Σύνοδο που είχε συγκαλέσει στη Ρώμη. Πληροφόρησε επίσης τον Ερρίκο για τα σχέδια του να προχωρήσει σε Σταυροφορία στην Ιερουσαλήμ για να υπερασπιστεί τους τοπικούς χριστιανούς. Ο πάπας αναγνώρισε τον ρόλο του σαν προστάτη της Αγίας Έδρας αλλά τα σχέδια για ένοπλο προσκύνημα παραβίαζε τη "Διδασκαλία των Δύο Ξιφών" στην οποία την πνευματική προστασία είχαν οι πάπες και όχι οι βασιλείς. Ο πάπας σε Σύνοδο που συγκάλεσε τον Φεβρουάριο του 1075 υποπτεύτηκε πέντε Γερμανούς επισκόπους για ανυπακοή, τους απείλησε με αφορισμό και τους κατηγόρησε για τη σύγκρουση τους με τον αρχιεπίσκοπο του Μιλάνου. Οι Γερμανοί ήθελαν να αποφύγουν τη σύγκρουση, οι αρχιεπίσκοποι του Μαίντς και της Βρέμης ταξίδευσαν για τη Ρώμη για διαπραγματεύσεις με τον πάπα. Αναγνώρισαν την απόφαση του πάπα για την καθαίρεση του επισκόπου Χέρμαν του Μπάμπεργκ, ο πάπας ανέθεσε στον Ζίγκφριντ να συγκαλέσει μεταρρυθμιστική Σύνοδο στη Γερμανία.
Απαλλαγή
thumb|300px|right|Τα ερείπια του "κάστρου της Κανόσα", οι αμυνόμενοι νίκησαν τα στρατεύματα του Ερρίκου Δ΄. Ο Ερρίκος πιέστηκε σκληρά να διώξει όλους τους αφορισμένους συμβούλους του, να αναγνωρίσει τη νομιμότητα του πάπα Γρηγορίου Ζ΄ και την πλήρη εξουσία του σε όλες τις συγκρούσεις ανάμεσα στους Γερμανούς δούκες και επισκόπους. Οι ίδιοι αριστοκράτες τον απείλησαν να τον ανατρέψουν από βασιλιά αν δεν βρει λύση με τον πάπα μέχρι την επέτειο αφορισμού του, κάλεσαν τέλος τον ίδιο τον Γρηγόριο Ζ΄ στη Γερμανία σε μία Σύνοδο στο Άουγκσμπουργκ (2 Φεβρουαρίου 1077). Ο Ερρίκος Δ΄ μετακινήθηκε στο Σπάιερ, στη συνέχεια αποφάσισε να πάει στη Ρώμη να παραστεί στη Σύνοδο για να μην αφήσει τον πάπα να γίνει όργανο των εχθρών του. Ο χειμώνας ήταν πολύ βαρύς αλλά ο ίδιος με τη σύζυγο και τη συνοδεία του διέσχισαν τον Δεκέμβριο το Τορίνο. Έφτασαν στο κάστρο της Κανόσα (25 Ιανουαρίου 1067) στο οποίο είχε καταφύγει ο πάπας από φόβο μήπως τον αιχμαλωτίσει ο Ερρίκος, έμεινε εκεί τρεις μέρες ξυπόλητος και δεμένος με σκοινιά. Η Ματθίλδη της Κανόσα, η Αδελαΐδα της Σούζα και ο Ούγος του Κλυνύ παρακάλεσαν τον πάπα να απαλλάξει τον βασιλιά που είχε μετανιώσει και καταρρεύσει. Ο πάπας τον απήλλαξε, πριν το κάνει του ζήτησε να είναι ο ίδιος δικαστής στις διαφορές που θα είχε με τους υπηκόους του.
Δεύτερος αφορισμός
thumb|250px|right|Ο Ερρίκος Δ΄ ικετεύει τη [[Ματθίλδη της Κανόσα και τον Ούγο του Κλυνύ.]] Ο Ερρίκος Δ΄ είχε μια πρώτη συνάντηση με τους παπικούς λεγάτους στο Ρέγκενσμπουργκ (12 Μαίου 1079). Οι λεγάτοι τον έπεισαν να στείλει απεσταλμένους στο Φρίτσλαρ να ξεκινήσουν ειρηνικές διαπραγματεύσεις με τον Ροδόλφο του Ράινφελντεν. Οι δύο πλευρές συμφώνησαν για νέα συνάντηση στο Βύρτσμπουργκ αλλά ο Ροδόλφος απέτυχε να διορίσει τους απεσταλμένους του επειδή πίστευε ότι ο Ερρίκος είχε δωροδοκήσει τους λεγάτους. Ο Ερρίκος ξεκίνησε τον Αύγουστο εκστρατεία στη Σαξονία αλλά ο Ροδόλφος έπεισε τους αριστοκράτες στον στρατό του Ερρίκου να ζητήσουν ειρήνη. Ο Ερρίκος έστειλε απεσταλμένους στη Σαξονία και έπεισε πολλούς Σάξονες ηγέτες να αποκηρύξουν τον αντί-βασιλιά. Τον Ιανουάριο του 1080 συγκέντρωσε στρατεύματα από τα Γερμανικά δουκάτα, τη Βουργουνδία και τη Βοημία και επιτέθηκε στη Σαξονία. Δεν μπόρεσε να αιφνιδιάσει τον Ροδόλφο που πέτυχε μεγάλη νίκη στις 27 Ιανουαρίου, δεν μπόρεσε όμως να την εκμεταλλευτεί επειδή όσοι είχαν αποστατήσει από τον στρατό του δεν επέστρεψαν.
Η αποστασία της οικογένειας του
Η Ματθίλδη της Τοσκάνης και ο σύζυγος της Γουέλφος ο Παχύς έστρεψαν το καλοκαίρι του 1093 τον γιο του Ερρίκου Δ΄ Κορράδο εναντίον του πατέρα του. Ο Ερρίκος αιχμαλώτισε τον γιο του αλλά ο Κορράδος δραπέτευσε στο Μιλάνο. Ο Μπέρνολντ της Κωνσταντίας έγραψε ότι ο αυτοκράτορας ήθελε να αυτοκτονήσει από τη λύπη του για την αποστασία του γιου του, αυτό πιθανότατα είναι έμπνευση του Μπέρνολντ για να συγκρίνει τον Ερρίκο με τον βασιλιά Σάουλ. Ο αυτοκράτορας έγινε εξαιρετικά καχύποπτος με την οικογένεια του, διέταξε τη φυλάκιση της συζύγου του. Οι Λομβαρδικές πόλεις Μιλάνο, Κρεμόνα, Λόντι και Πιατσέντζα συμμάχησαν με τη Ματθίλδη της Τοσκάνης. Ο Ερρίκος Δ΄ δραπέτευσε στη Βερόνα επειδή ο μαργράβος της και ο αδελφός του παρέμεναν οι μόνοι οπαδοί του στην Ιταλία. Η εξουσία του Ερρίκου περιορίστηκε μονάχα στη βορειοανατολική Ιταλία, τα στρατεύματα της Ματθίλδης και του συζύγου της τον εμπόδισαν να επιστρέψει στη Γερμανία. Η αυτοκράτειρα Ευδοξία ζήτησε από τη Ματθίλδη να την ελευθερώσει. Η Ματθίλδη έστειλε οπαδούς της στη Βερόνα (1094), ελευθέρωσαν την Ευδοξία και τη συνόδευσαν στην Τοσκάνη. Η αυτοκράτειρα κατηγόρησε τον σύζυγο της για κακομεταχείριση και για ομαδικό βιασμό των μελών του Συμβουλίου της Πιασέντσα τον Μάρτιο του 1095. Οι κατηγορίες διαδόθηκαν ταχύτατα από τους εχθρούς του Ερρίκου αλλά ήταν αναξιόπιστες. Σε έναν μήνα ο πάπας αναγνώρισε τον Κορράδο νόμιμο βασιλιά.
Το τέλος
thumb|250px|right|Η κηδεία του αυτοκράτορα Ερρίκου Δ΄. Ο Ερρίκος Ε΄ επιτέθηκε στη Λωρραίνη αλλά ο στρατός του πατέρα του τον συνέτριψε (22 Μαρτίου 1106). Ο Ερρίκος του Λίμπουργκ, οι κάτοικοι της Κολωνίας και της Λιέγης πίεζαν έντονα τον πατέρα Ερρίκο να "διεκδικήσει ξανά τον τίτλο του αυτοκράτορα". Ο Ερρίκος Ε΄ πολιόρκησε την Κολωνία αλλά ο στρατός του αναγκάστηκε να αποχωρήσει σε τέσσερις βδομάδες από την καλά οχυρωμένη πόλη. Ο Ερρίκος Δ΄ έστειλε επιστολές στους Γερμανούς πρίγκιπες στις οποίες κατηγορούσε τον γιο του για προδοσία και υποκρισία. Την εποχή που ήταν αποφασισμένος για δυναμική αντεπίθεση αρρώστησε αιφνίδια και πέθανε (7 Αυγούστου 1106). Στο νεκροκρέβατο του αναγνώρισε τον γιο του και του ζήτησε να συγχωρέσει τους εχθρούς του με τον όρο να ταφεί μαζί με τους προγόνους του στον Καθεδρικό ναό του Σπάιερ. Ο επίσκοπος της Λιέγης έθαψε το σώμα του βασιλιά στον Καθεδρικό ναό της Λιέγης, το αφορισμένο σώμα δεν μπορούσε όμως να τοποθετηθεί σε μια καθορισμένη θέση. Έγινε εκταφή του σε οκτώ μέρες και τάφηκε σε ένα παρεκκλήσι κοντά στη Λιέγη, ο γιος του ζήτησε ξανά την εκταφή του για να εκτελέσει την τελευταία του επιθυμία. Ο λαός της Λιέγης αντέδρασε έντονα επειδή ήθελε τη σορό στην πόλη του, ο Ερρίκος Ε΄ τη μετέφερε με μια σαρκοφάγο σε ένα παρεκκλήσι στον Καθεδρικό ναό της Σπάιερ όπως είχε υποσχεθεί (3 Σεπτεμβρίου 1106). Πέντε χρόνια αργότερα ο πάπας Πασχάλης Β΄ έδωσε την άδεια στον Ερρίκο Ε΄ να μεταφέρει τη σορό του πατέρα του επίσημα στον Καθεδρικό ναό, τοποθετήθηκε δίπλα από τον πατέρα του Ερρίκο Γ΄ (7 Αυγούστου 1111).
Οικογένεια
Η πρώτη σύζυγος του Ερρίκου Δ΄ Μπέρτα της Σαβοΐας ήταν έναν χρόνο νεώτερη του. Η Μπέρτα καταγράφεται στα βασιλικά διατάγματα μέχρι τις 5 Αυγούστου 1068 ως "σύζυγος του βασιλείου μου και του βασιλικού μου κρεβατιού". Η εξαφάνιση της στη συνέχεια από τα διατάγματα είναι δείγμα της δυσαρέσκειας του Ερρίκου για αυτήν και της επιθυμίας του για διαζύγιο. Ο Ερρίκος Δ΄ συγκάλεσε τον Ιούνιο του 1069 Σύνοδο και ζήτησε δημόσια διαζύγιο. Οι Γερμανοί ευγενείς διαφώνησαν έντονα, συγκάλεσαν Σύνοδο και έκαναν έκκληση στην Αγία Έδρα. Ο πάπας Αλέξανδρος Β΄ όταν το άκουσε εξοργίστηκε, δήλωσε με σαφήνεια στον Ερρίκο ότι αν προχωρήσει στο διαζύγιο δεν θα τον στέψει αυτοκράτορα, ο Ερρίκος υποχώρησε από τότε η Μπέρτα εμφανιζόταν κανονικά στα βασιλικά διατάγματα. Ο Ερρίκος Δ΄ και η Μπέρτα απέκτησαν πέντε παιδιά, από τα οποία τα δύο, η Αδελαΐδα (1070-πριν το 1079) και ο Ερρίκος (1071) απεβίωσαν σε βρεφική ηλικία. Τα επιζώντα παιδιά τους ήταν:
Πηγές
Κατηγορία:Αυτοκράτορες της Αγίας Ρωμαϊκής Αυτοκρατορίας Κατηγορία:Βασιλείς της Βουργουνδίας Κατηγορία:11ος αιώνας Κατηγορία:12ος αιώνας Κατηγορία:Οίκος των Σαλίων
Ζλάτκο Ζάχοβιτς
Καριέρα
Το καλοκαίρι του 2000 ήρθε στα γραφεία της διοίκησης του Ολυμπιακού πρόταση από την Ισπανική Βαλένθια για αγορά του Ζλάτκο Ζάχοβιτς έναντι 8.000.000 ευρώ, η οποία και έγινε αποδεκτή.
Γεώργιος Χατζανέστης
Ανάκληση & ανάληψη της αρχηγίας στη Μικρά Ασία
Ο Χατζανέστης υπήρξε υπέρμαχος της σύμπτυξης του μετώπου σε μικρότερο μήκος θεωρώντας σημαντικό μειονέκτημα την πολύ εκτεταμένη διάταξη του στρατυεύματος. Γι'αυτό λόγο μετά την εγκατάστασή του στη Σμύρνη διέταξε την εκπόνηση σχετικού σχεδίου, το οποίο ολοκληρώθηκε στις αρχές Αυγούστου δίχως, όμως, να προλάβει να εφαρμοστεί λόγω της τουρκικής επίθεσης. Παράλληλα, όμως, υποστηρίζεται ότι, όπως και άλλοι αξιωματούχοι, σχημάτισε εσφαλμένη εικόνα σχετικά με τις επιθετικές και οργανωτικές δυνατότητες του τουρκικού στρατού. Βασικό μέλημά του κατά τη διάρκεια της θητείας του υπήρξε η οργάνωση της εκστρατείας της Κωνσταντινούπολης, η οποία αντιμετωπίστηκε αρνητικά στο εσωτερικό και το εξωτερικό της χώρας με χαρακτηριστικότερο παράδειγμα την διακοίνωση των Μεγάλων Δυνάμεων. Για τον σκοπό αυτό πραγματοποίησε δύο επισκέψεις στην Αθήνα και μία στη Θράκη ενώ απέσπασε στρατιωτικές δυνάμεις από το μέτωπο και τα μετόπισθεν της Μικράς Ασίας. Μόλις έφθασε στην Μικρά Ασία διέταξε αξιωματικό του Επιτελείου του να συγκεντρώση τις χιλιάδες των άσκοπα περιφερομένων στην Σμύρη στρατιωτών και να τους στείλη στην Θράκη Υποστηρίχθηκε ότι με την απόσπαση αυτή (11 ταγμάτων πεζικού και 5πυροβολαρχιών) συνέβαλε στην ήττα του μικρασιατικού μετώπου. Σημαντικές ευθύνες, επίσης, του προσάπτονται για την διαχείριση της τουρκικής επίθεσης που εκδηλώθηκε τον Αύγουστο του 1922, την σημασία της οποίας άργησε να αντιληφθεί. Απόρροια όλων αυτών υπήρξε η αντικατάστασή του στην ηγεσία της Στρατιάς της Μικράς Ασίας στις 21 Αυγούστου 1922.
Mnet
Κατηγορία:Μουσικοί τηλεοπτικοί σταθμοί Κατηγορία:Νοτιοκορεατικοι τηλεοπτικοί σταθμοί Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1993
Κατρίν Ντεστιβέλ
Η Κατρίν Μονίκ Σουζάν Ντεστιβέλ (γεν 24 Ιουλίου 1960) είναι Γαλλίδα αναρριχήτρια και ορειβάτις, γεννημένη στην Αλγερία. Το 1992 έγινε η πρώτη γυναίκα που ολοκλήρωσε μοναχική ανάβαση στη βόρεια όψη του Άιγκερ. Ολοκλήρωσε τη χειμερινή ανάβαση σε 17 ώρες. Άλλες αξιοσημείωτες αναβάσεις της περιλαμβάνουν τη διαδρομή του Μπονάττι στη βόρεια όψη του Μάτερχορν και το νοτιοδυτικό πιλιέ της Αιγκίγ ντι Ντρου (Πιλιέ Μπονάττι). Η Ντεστιβέλ έγινε κεντρικός χαρακτήρας αρκετών ντοκιμαντέρ ανάμεσα στα οποία περιλαμβάνεται το Πέρα από τις κορυφές, του Γάλλου σκηνοθέτη Ρεμί Τεζιέ, (Au-delà des cimes), που κέρδισε βραβείο το 2009 στο Banff Mountain Film Festival.
Βίος
Η Ντεστιβέλ γεννήθηκε στο Οράν, της Αλγερίας από Γάλλους γονείς, τον Σερζ και την Ανί Ντεστιβέλ. Όταν έφθασε σε εφηβική ηλικία η οικογένεια μετακόμισε στη Γαλλία, όπου παρακολούθησε το Λύκειο Κορό, στο Σαβινί-σιρ-Ορζ (Savigny-sur-Orge). Κατόπιν σπούδασε φυσιοθεραπεία στο Ecole de kinésithérapie de Paris, και εργάστηκε ως φυσιοθεραπεύτρια από το 1981 έως το 1985. Σε νεαρή ηλικία είχε ήδη κάνει σημαντικές αναβάσεις στην κύρια ορεινή μάζα (μασίφ) του Φρέιρ και τους Δολομίτες, ωστόσο πλήρη επαγγελματική σταδιοδρομία στην αναρρίχηση και την ορειβασία ξεκίνησε το 1985, όταν έγινε ιδιαίτερα δημοφιλής από τις ταινίες αναρρίχησης και τις ελεύθερες μοναχικές αναρριχήσεις της. Το 1985 ξεκίνησε και να συμμετέχει σε διαγωνισμούς αναρρίχησης, κερδίζοντας το Sportroccia, τον πρώτο διεθνή διαγωνισμό (στην Μπαρντονέτσια και το Άρκο, της Ιταλίας), που μετονομάστηκε αργότερα σε Rock Master. Το 1986, μαζί με τον συμπατριώτη της αναρριχητή Πατρίκ Έντλιγκερ, κέρδισε και πάλι την τελική συνδυαστική κατάταξη των διαγωνισμών στο Άρκο και την Μπαρντονέτσια. Στα τέλη της δεκαετίας του '80, μαζί με την ανταγωνίστριά της Λυν Χιλ, πήρε τις καλύτερες θέσεις σε διάφορους διαγωνισμούς, στη Γκρενόμπλ και το Σνόουμπερντ της Γιούτα το 1988 και το 1989, όπου έγιναν οι πρώτοι διεθνείς διαγωνισμοί σε αμερικανικό έδαφος. Το 1990, μαζί με την Κριστίν Ζανίν, συμμετείχε σε διοργάνωση ορειβατικού σκι στην Πιέρρα Μέντα, καταλαμβάνοντας την τρίτη θέση.
Από το 2011 συνεργαζόταν με τον Bruno Dupety, και πρόσφατα έγινε εκδότης στην εκδοτική εταιρεία Les Editions du Mont Blanc, ειδικευμένη σε βιβλία για το βουνόκαι τον αλπινισμό.
Αυτοκρατορικός πιγκουίνος
Η διατροφή του αποτελείται κυρίως από ψάρια, αλλά μπορεί να περιλαμβάνει καρκινοειδή και κεφαλόποδα. Στο κυνήγι, μπορεί να παραμείνει κάτω από το νερό μέχρι 18 λεπτά, σε βάθη που μπορούν να φθάσουν τα 535 μέτρα. Για να συμβεί αυτό, είναι απαραίτητες κάποιες φυσιολογικές προσαρμογές, όπως η παρουσία μιας ασυνήθιστα δομημένης αιμοσφαιρίνης που λειτουργεί σε χαμηλά επίπεδα οξυγόνου, στέρεο ερειστικό σύστημα για να αντιμετωπίζει τη νόσο των δυτών (barotrauma), καθώς και την ικανότητα να μειώνει το μεταβολισμό του, διακόπτοντας βασικές λειτουργίες κάποιων οργάνων.
Γεωγραφική κατανομή και βιότοπος
Από το 2009, αριθμός μικρότερων αποικιών έχει αναφερθεί ότι δημιουργείται στα ηπειρωτικά στρώματα πάγου -όχι στον πάγο στη θάλασσα. Ο βορειότερος αναπαραγωγικός πληθυσμός βρίσκεται στη νήσο Σνόου (Snow), κοντά στο βόρειο άκρο της Ανταρκτικής Χερσονήσου, ενώ κάποια περιπλανώμενα άτομα έχουν καταγραφεί στα νησιά Χερντ (Heard) και Νότια Γεωργία (South Georgia), αλλά και στην Αργεντινή, τη Χιλή και τη Νέα Ζηλανδία.
Αθανάσιος Γ. Γιαννόπουλος
Ο Αθανάσιος Γιαννόπουλος (1899 - 5 Απριλίου 1993) ήταν Έλληνας πολιτικός από την Αχαΐα. Καταγόταν από οικογένεια πολιτικών του Κάτω Γκέρμπεσι και αγωνιστών του 1821.
Παραπομπές
Κατηγορία:Βουλευτές Αχαΐας Κατηγορία:Έλληνες υπουργοί Υγιεινής Κατηγορία:Έλληνες υπουργοί Συγκοινωνιών Κατηγορία:Βουλευτές εκλεγμένοι με τη Δημοκρατική Ένωση (1956) Κατηγορία:Βουλευτές εκλεγμένοι με την ΕΠΕΚ Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές εκλεγμένοι με το Δημοκρατικό Σοσιαλιστικό Κόμμα
Αυτοκρατορικός πιγκουίνος
Ετήσιος κύκλος αναπαραγωγής
Δεκέμβριος: Το καλοκαίρι μπαίνει στην Ανταρκτική και αρχίζει το λιώσιμο των πάγων. Η σίτιση των νεοσσών έχει διακοπεί από τους γονείς, το πτέρωμά τους έχει αλλάξει κατά μεγάλο ποσοστό και όλα τα πουλιά παίρνουν τον δρόμο προς τη θάλασσα. Η πρόσβαση αυτή τη φορά είναι πολύ πιο εύκολη. Οι πάγοι λιώνοντας αποκαλύπτουν το υπόστρωμα του εδάφους, όπου το περπάτημα των -αδέξιων στη στεριά- πουλιών πραγματοποιείται με σχετική άνεση, ενώ οι αποστάσεις είναι αισθητά μειωμένες, εκεί όπου υπήρχε καθαρός πάγος. Τα πουλιά φθάνουν κατά ομάδες στη θάλασσα, όπου θα περάσουν το υπόλοιπο καλοκαίρι σιτιζόμενα. Οι νεαροί πιγκουίνοι θα περιμένουν τουλάχιστον 4-5 χρόνια μέχρι να ωριμάσουν σεξουαλικά, ενώ οι ενήλικες απολαμβάνουν το καλοκαίρι μέχρι τον δύσκολο επόμενο χειμώνα. Ο ετήσιος αναπαραγωγικός κύκλος έχει ολοκληρωθεί.
Διάρκεια ζωής
Ο μέσος ετήσιος ρυθμός επιβίωσης των πιγκουίνων έχει μετρηθεί σε 95,1%, με μέσο προσδόκιμο ζωής τα 19,9 χρόνια. Οι ίδιοι ερευνητές υπολόγισαν ότι το 1% των πιγκουίνων που εκκολάφθηκαν θα μπορούσε να φθάσει σε ηλικία 50 ετών. Ωστόσο, μόνο το 19% των νεοσσών επιβιώνουν στο 1ο έτος της ζωής τους. Ως εκ τούτου, το 80% του πληθυσμού των αυτοκρατορικών πιγκουίνων περιλαμβάνει ενήλικες πέντε ετών και άνω.
Γεώργιος Παπαδόπουλος
Η ώρα της κρίσης ως πρωταίτιου της Χούντας
Ακολούθησαν πολιτικές διεργασίες και στις 15 Ιανουαρίου 1975 εκδόθηκε το Δ΄ Ψήφισμα της Ε΄ Αναθεωρητικής Βουλής που όριζε τη διενέργεια δίκης των "Απριλιανών" μετά από μήνυση του δικηγόρου Α. Λυκουρέζου, που είχε καταθέσει πρώτος από τον προηγούμενο Σεπτέμβριο. Η Δίκη των πρωταιτίων της Χούντας τελικά ξεκίνησε, χωρίς ιδιαίτερα αλεξίσφαιρα μέτρα ασφαλείας π.χ. γυάλινους κλωβούς κ.λπ., έξι μήνες μετά, στις 28 Ιουλίου, ημέρα Δευτέρα, στη δικαστική αίθουσα των γυναικείων φυλακών Κορυδαλλού, όπου στο μεταξύ από τις 21 Ιανουαρίου (έξι ημέρες μετά το ψήφισμα), είχε γίνει η μεταγωγή των Απριλιανών από την Κέα και διήρκεσε ακριβώς ένα μήνα, μέχρι 29 Αυγούστου.
Ισοζύγιο κρατικού προϋπολογισμού
Το υπόλοιπο του κρατικού προϋπολογισμού μπορεί να κατανεμηθεί στο «πρωτογενές ισοζύγιο» και στις πληρωμές τόκων στο συσσωρευμένο δημόσιο χρέος. Και τα δύο μαζί δίνουν το υπόλοιπο του προϋπολογισμού. Επιπλέον, το δημοσιονομικό ισοζύγιο μπορεί να κατανεμηθεί σε «διαρθρωτικό ισοζύγιο» (γνωστό και ως «κυκλικά προσαρμοσμένο ισοζύγιο») και στην κυκλική συνιστώσα: το διαρθρωτικό δημοσιονομικό ισοζύγιο επιχειρεί να προσαρμοστεί για τον αντίκτυπο των κυκλικών μεταβολών στο πραγματικό ΑΕΠ, προκειμένου να καταδειχθεί η μακροπρόθεσμη δημοσιονομική κατάσταση.
Παραπομπές
Κατηγορία:Χρηματοοικονομικά
Λεωνίδας Γκολφινόπουλος
Είχε πάρει μέρος σε βουλευτικές εκλογές του 1875 με το Ρουφικό κόμμα χωρίς να εκλεγεί έχοντας πάρει 3754 ψήφους.
Μαρία, κόμισσα του Ε
Πηγές
Κατηγορία:Οίκος των Λουζινιάν Κατηγορία:Κόμητες του Ε
Οι Ρειτοί
Δημιουργία
Στο κέντρο της Λίμνης Κουμουνδούρου, όπως είναι γνωστή μία από τις λίμνες, ο Ιωάννης Τραυλός εντόπισε μακρύ τοίχο, που πιθανόν ήταν μέρος του φράγματος που διαμόρφωνε τη λίμνη, το οποίο ταυτίζεται χρονικά με το δομικό υλικό του ελευσινιακού τελεστηρίου. Στο Αρχαιολογικό Μουσείο Ελευσίνας υπάρχει επιγραφή με τμήμα ψηφίσματος της αθηναϊκής βουλής που αφορά στη γεφύρωση ενός από τα δύο ρεύματα των Ρειτών. Η επιγραφή χρονολογείται στο 421 π.Χ. και αναφέρει την απόφαση των Αθηναίων να κατασκευάσουν λίθινη γέφυρα πλάτους πέντε ποδών, περίπου 1,5 μέτρου, για να διευκολύνει τη μεταφορά των ιερών της Δήμητρας στην Αθήνα. Καθώς το μικρό πλάτος της γέφυρας απαγόρευε την έλευση τροχοφόρων, ενισχύεται η παραπάνω εκδοχή, αφού οι συνοδοί των ιερών αντικειμένων της θεάς ήταν πεζοί. Η επιγραφή μάλιστα, απεικονίζει τις ελευσινιακές και τις αθηναϊκές θεότητες.
Ηπατονεφρικό σύνδρομο
Κλινικά Σημεία και Συμπτώματα
Αμφότεροι οι τύποι του ηπατονεφρικού συνδρόμου μοιράζονται τρία κύρια χαρακτηριστικά: ελαττωμένη ηπατική λειτουργία, ανωμαλίες στην κυκλοφορία του αίματος και νεφρική ανεπάρκεια. Καθώς αυτές οι καταστάσεις δεν προκαλούν απαραιτήτως συμπτώματα παρά μόνο σε προχωρημένο στάδιο, οι ασθενείς με ηπατονεφρικό σύνδρομο συνήθως διαγιγνώσκονται με αφορμή παθολογικά ευρήματα σε εργαστηριακές εξετάσεις. Οι περισσότεροι ασθενείς που αναπτύσσουν ΗΝΣ έχουν κίρρωση και επομένως μπορεί να εκδηλώσουν σημεία και συμπτώματα της κίρρωσης, όπως ίκτερο, έκπτωση του επιπέδου συνείδησης, καχεξία και ασκίτη. Ειδικότερα, η ανάπτυξη ασκίτη ανθεκτικού στη θεραπεία με διουρητικά είναι χαρακτηριστική του ΗΝΣ τύπου 2. Συνεπεία της νεφρικής ανεπάρκειας, ο ασθενής μπορεί να εμφανίσει ολιγουρία, δηλαδή ελάττωση του όγκου των παραγόμενων ούρων, αν και ορισμένοι ασθενείς με ΗΝΣ παράγουν φυσιολογική ποσότητα ούρων. Καθώς δεν είναι απαραίτητο ότι τα παραπάνω σημεία και συμπτώματα θα εκδηλωθούν σε ασθενείς με ΗΝΣ, δεν συμπεριλαμβάνονται στα μείζονα ή ελάσσονα κριτήρια για τη διάγνωση του συνδρόμου· αντιθέτως, το ΗΝΣ διαγιγνώσκεται σε άτομα που βρίσκονται σε κίνδυνο για την ανάπτυξη του συνδρόμου, βάσει ευρημάτων στις εργαστηριακές εξετάσεις και εξ αποκλεισμού άλλων αιτίων.
Επιδημιολογία
Η πρόγνωση των ασθενών αυτών είναι χειρότερη καθώς αυτοί που δεν λαμβάνουν θεραπεία έχουν ένα πολύ μικρό ποσοστό επιβίωσης. Η σοβαρότητα ηπατικής νόσου (εκτιμάται μέσω MELD score) είναι καθοριστικός παράγοντας για την εξέλιξη της νόσου. Μερικοί ασθενείς χωρίς κίρρωση αναπτύσσουν ΗΝΣ, με επίπτωση περίπου 20% σύμφωνα με μια μελέτη σε ασθενείς με αλκοολική ηπατίτιδα.
Χαϊλέ Σελασιέ Α΄
Ο Χαϊλέ Σελασιέ A' (αμχαρικά: ቀዳማዊ ኃይለ ሥላሴ, Haile Selassie,, Χάιλε Σελάσιε, που σημαίνει «ισχύς, δύναμη της Αγίας Τριάδας», 23 Ιουλίου 1892 – 27 Αυγούστου 1975) υπήρξε ο τελευταίος αυτοκράτορας της Αιθιοπίας, από τις 2 Νοεμβρίου 1930 έως τις 12 Σεπτεμβρίου 1974, που διακρίθηκε για τoν εκσυγχρονισμό της χώρας του.
Μεσσίας του Ρασταφαριανισμού
Ο Χαϊλέ Σελασιέ είναι μεσσίας για το κίνημα του ρασταφαριανισμού και τον προφήτη του κινήματος, τον Τζαμαϊκανό Μάρκους Γκάρβεϋ. Ο Γκάρβεϋ είχε καλέσει τους οπαδούς του να κοιτούν προς την Αφρική για την ενθρόνιση ενός «Μαύρου Βασιλιά», ο οποίος θα ήταν ο «λυτρωτής της φυλής» και, επίσης, προωθούσε την ιδέα της επιστροφής των μαύρων στην κοιτίδα τους. Έτσι, κυριότεροι λόγοι που ο Χαϊλέ Σελασιέ θεωρήθηκε μεσσίας ήταν δύο: πρώτον, η Αιθιοπία είχε πάντα αυτοκράτορες - βασιλείς και, δεύτερον, ήταν η μοναδική αφρικανική χώρα που δεν είχε καθεστώς αποικιοκρατίας. Ο Χαϊλέ Σελασιέ επισκέφθηκε τη Τζαμάικα στις 21 Απριλίου 1966, όπου δεκάδες χιλιάδες Ρασταφάριαν τον υποδέχθηκαν ως Θεό. Έκτοτε η ημερομηνία αυτή εορτάζεται σαν θρησκευτική γιορτή. Πολλά τραγούδια της μουσικής ρέγκε είναι αφιερωμένα στον Αιθίοπα Αυτοκράτορα, όπως π.χ. το περίφημο Selassie is the chapel από το Τζαμαϊκανό συνθέτη και τραγουδιστή Μπομπ Μάρλεϊ, ο οποίος, επιπλέον, μετέτρεψε το λόγο που εκφώνησε ο Χαϊλέ Σελασιέ το 1963 στη Γενική Συνέλευση του ΟΗΕ σε τραγούδι, με τίτλο War.
Κοσσυφοπέδιο
Βασίλειο της Γιουγκοσλαβίας
αριστερά|μικρογραφία|Η κατάτμηση του [[Βιλαέτι του Κοσσυφοπεδίου|βιλαετίου του Κοσσυφοπεδίου μεταξύ του Βασιλείου της Σερβίας (κίτρινο) και του Βασιλείου του Μαυροβουνίου (πράσινο) μετά τους Βαλκανικούς Πολέμους του 1913.]] Το κίνημα των Νεότουρκων ανέλαβε τον έλεγχο της Οθωμανικής Αυτοκρατορίας μετά από πραξικόπημα το 1912 που καθαίρεσε τον Σουλτάνο Αμπντούλ Χαμίτ Β΄. Το κίνημα υποστήριζε μια συγκεντρωτική μορφή διακυβέρνησης και αντιτάχθηκε σε κάθε είδους αυτονομία που επιθυμούσαν οι διάφορες εθνικότητες της Οθωμανικής Αυτοκρατορίας. Αντ' αυτού προωθήθηκε η πίστη στον οθωμανισμό. Μια Αλβανική εξέγερση το 1912 αποκάλυψε τα βόρεια εδάφη της αυτοκρατορίας στο Κοσσυφοπέδιο και το Νόβι Παζάρ, η οποία οδήγησε σε εισβολή από τον στρατό Βασιλείου του Μαυροβουνίου. Οι Οθωμανοί υπέστησαν μια σοβαρή ήττα από τους Αλβανούς το 1912, με αποκορύφωμα την απώλεια των περισσότερων αλβανικών εδαφών από τους Οθωμανούς. Οι Αλβανοί απείλησαν να βαδίσουν μέχρι τη Θεσσαλονίκη και να επαναφέρουν τον Αμπντούλ Χαμίτ στον θρόνο.
Βασίλειος Δ΄ της Ρωσίας
Ο Βασίλειος Δ΄ Σούισκι (Василий IV Шуйский, 22 Σεπτεμβρίου 1552, - 12 Σεπτεμβρίου 1612) ήταν τσάρος της Ρωσίας κατά την Εποχή των Αναστατώσεων. Κατέλαβε το θρόνο το 1606 ως επικεφαλής ένοπλης στάσης εναντίον του πρώτου Ψευδοδημήτριου.
Κοσσυφοπέδιο
Άμυνα
Στις 21 Ιανουαρίου του 2009 το Κοσσυφοπέδιο απέκτησε δικό του στρατό, με την ονομασία Δύναμη Ασφαλείας του Κοσόβου (KSF). Ο στρατός απαρτίζεται κυρίως από πρώην μέλη του αντάρτικου στρατού UÇK.
Εξωτερικοί σύνδεσμοι
Κατηγορία:Κράτη με περιορισμένη αναγνώριση Κατηγορία:Περίκλειστα κράτη Κατηγορία:Απόσχιση στη Σερβία
Μαλακοπλακία
Μικροσκοπικά, στην εσωτερική επιφάνεια του προσβεβλημένου οργάνου εμφανίζονται μαλακές κιτρινωπές πλάκες, στις οποίες βρίσκονται μακροφάγα γνωστά ως κύτταρα von Hansemann που περιέχουν τα χαρακτηριστικά σωμάτια Michaelis-Gutmann. Συχνά περιλαμβάνει αρνητικά βακτήρια.
Ίλιον Αττικής
Το Ίλιον ή Νέα Λιόσια είναι αστική περιοχή και δήμος του Δυτικού Τομέα Αθηνών στην Περιφέρεια Αττικής. Με πληθυσμό 84.793 κατοίκων το 2011, έκταση 9,453 τ.χμ. και πυκνότητα της τάξεως των 8.970 ατόμων ανά τ.χμ., το Ίλιον αναπτύσσεται γύρω από το νεώτερο οικισμό των Νέων Λιοσίων, γειτνιάζοντας στα νότια με το Δήμο Περιστερίου, ανατολικά με το Δήμο Αγίων Αναργύρων - Καματερού και δυτικά με την Πετρούπολη. Δήμαρχος του Ιλίου είναι από το 2007 ο Νίκος Ζενέτος.
Ιστορία της πόλης
Τα πρώτα χρόνια της κοινότητας ήταν δύσκολα. Η πλήρης αναδιοργάνωση, η αντιμετώπιση των πολλών προβλημάτων της περιοχής, η υλοποίηση και η επέκταση μεγάλων έργων υποδομής ήταν οι κυριότερες από τις προτεραιότητες των διοικούντων, αλλά τα πενιχρά οικονομικά της κοινότητας δεν βοηθούσαν. Στην αυγή της κρίσιμης δεκαετίας του 1930 σχεδόν κανένα από τα μεγάλα προβλήματα της περιοχής δεν είχε ακόμα επιλυθεί και η αδυναμία της Κοινοτικής Αρχής να τα αντιμετωπίσει ήταν πια προφανής, με αποτέλεσμα οι απογοητευμένοι κάτοικοι να καταφύγουν σε διαμαρτυρίες.
Υποδομές
Οι δραστηριότητες του Πολιτιστικού Κέντρου περιλαμβάνουν επιλεγμένες θεατρικές παραστάσεις, κινηματογραφικές προβολές, συναυλίες, λογοτεχνικούς διαγωνισμούς, παρουσιάσεις βιβλίων, συγγραφέων και άλλων καλλιτεχνών, εικαστικές εκθέσεις, εκδηλώσεις με θέμα την παράδοση, διαλέξεις επιστημόνων και ανθρώπων του πνεύματος και ημερίδες με ποικίλα αντικείμενα. Η συμμετοχή και η προσέλευση σε όλες αυτές τις δραστηριότητες είναι δωρεάν και για τα σχολεία του δήμου, αλλά και για όλους τους δημότες. Η Πολιτιστική δραστηριότητα στο Δήμο Ιλίου ενισχύεται με 2 βιβλιοθήκες, Δημοτικό Ωδείο και Φιλαρμονική και 25 επιμορφωτικά τμήματα όπως Μαθήματα Πληροφορικής, Αγιογραφίας, Παραδοσιακών Χορών και άλλα.
Παράδοξο του πλαγκτού
Εναλλακτικός ορισμός του φυτοπλαγκτού
Ο ίδιος ο Hutchinson προτείνει ότι ο υπάρχων ορισμός για το φυτοπλαγκτόν ίσως δεν είναι επαρκής. Θεωρεί δηλαδή ότι δεν δίνει αρκετή έμφαση σε αυτές τις πλαγτικές ομάδες που προέρχονται από το βένθος. Στις λίμνες, αρκετές ομάδες πλαγκτού στη στήλη του νερού έχει αποδειχθεί ότι προέρχονται από αποικίες του βένθους. Στον πυθμένα των λιμνών, προφανώς, υπάρχει σημαντικός βαθμός διαφοροποίησης του περιβάλλοντος, επιτρέποντας την ύπαρξη πολλαπλών ειδών. Αυτές οι αποικίες είναι σε θέση να αναπληρώνουν τις πλαγκτονικές ομάδες όταν οι τελευταίες τείνουν να εκλείψουν. Για την πλήρη επεξήγηση του παραδόξου του πλαγκτού, ωστόσο, θα πρέπει αυτή η κατάσταση να επικρατεί σε αρκετά μεγάλο μέρος του φυτοπλαγκτού μιας λίμνης, ενώ συνεχίζει να μην επαρκεί στην περίπτωση των ωκεανών.
Η εξέλιξη εντείνει το παράδοξο
Υπό το φως της εξέλιξης, το παράδοξο του φυτοπλαγκτού καθίσταται ακόμη πιο περίεργο, για δυο λόγους. Πρώτον, βάσει μοντέλων αποδεικνύεται ότι ο μέγιστος αριθμός ειδών που μπορούν να συνυπάρξουν είναι τάξεις μεγέθους μικρότερος από των αριθμό των πηγών θρέψης. Δεύτερον, τυχαίες ευνοϊκές μεταλλάξεις στον πληθυσμό είναι πολύ πιθανότερο να οδηγήσουν σε μαζικές εξαφανίσεις των λιγότερο ευνοημένων οργανισμών παρά στην αύξηση της ποικιλότητας.
Πηγές
Κατηγορία:Πλαγκτολογία Κατηγορία:Παράδοξα
Κατάλογος πρώην εξοπλισμού των Ελληνικών ένοπλων δυνάμεων
Βαλκανικοί πόλεμοι (1912-1913) και Πρώτος παγκόσμιος πόλεμος (1917-1918)
Βαρέα πολυβόλα
Άλλα οχήματα
Μεσοπόλεμος (1923-1939) και Δεύτερος παγκόσμιος πόλεμος (1940-1945)
Ελαφρά πολυβόλα
Βαρέα πολυβόλα
Μετά το Δεύτερο παγκόσμιο πόλεμο (1946 και μετά)
Υποπολυβόλα
Άρματα μάχης
• Α421 Θησεύς ρυμουλκό πλοίο (Αμερικάνικη κατασκευή)
• Α437 Πελλίας ρυμουλκό πλοίο (Γερμανική κατασκευή)
• Blohm & Voss MEKO 200 HN φρεγάτα (Γερμανική προέλευση και Ελληνική κατασκευή)
• ΕΝ P70 Παναγόπουλος II ταχύ περιπολικό πλοίο (Ελληνική κατασκευή)
• *Λυκούδης Ι (Επίσης γνωστό ως Χανιά)
• *D213 Κουντουριώτης
• Gearing κατηγορίας καταστροφείς πλοίων FRAM II (Αμερικάνικη κατασκευή)
• *D210 Θεμιστοκλής
• *D211 Μιαούλης
• Hunt κατηγορίας καταστροφείς πλοίων (Βρετανική κατασκευή)
• Θήρα Tank landing craft (Βρετανική κατασκευή)
• L116 Κως tank landing ship (Αμερικάνικη κατασκευή)
• L163 Δανιόλος medium landing ship (Αμερικάνικη κατασκευή)
• Μ210 Θάλεια ναρκαλιευτικό (Αμερικάνικη κατασκευή)
• *Typ 148 P16 Κονίδης
Γκαγκαβούζικη γλώσσα
Η γκαγκαβούζικη γλώσσα, ή Βαλκανική Γκαγκαβούζικη γλώσσα ομιλείται στην Τουρκία, την Ελλάδα, και τη Βόρεια Μακεδονία. Οι oμιλητές αυτής της γλώσσας ονομάζoνται Γκαγκαβούζηδες. Στην Ελλάδα ομιλείται η διάλεκτος Σουργκιούτς. Αυτή η γλώσσα δεν πρέπει να συγχέεται με τη γλώσσα των Γκαγκαούζων της Μολδαβίας. Οι εν Ελλάδι Γκαγκαβούζηδες είναι τουρκόφωνοι χριστιανοί.
Ρινόπλαξ
Η Ρινόπλαξ είναι κορακιόμορφο πτηνό της οικογενείας των Βουκερωτιδών, που απαντά στη ΝΑ. Ασία. Η επιστημονική ονομασία του είδους είναι Rhinoplax vigil και δεν περιλαμβάνει υποείδη.
Κατάσταση πληθυσμού
Η ρινόπλαξ θηρεύεται, επίσης, για το ύβωμα του ράμφους της. Λόγω του σχήματος, του μεγέθους και της υφής του, αποτελεί επιθυμητό υποκατάστατο του ελεφαντόδοντου, ιδανικό για χρήση στο διακοσμητικό σκάλισμα, ιδιαίτερα στην Κίνα και την Ιαπωνία. Τέλος, τα μεγάλα φτερά της ουράς της, θεωρούνται εξωτικά σουβενίρ. Παρά την απειλή της λαθροθηρίας, η οποία πιέζει το είδος εδώ και αιώνες, η ρινόπλαξ καταφέρνει και επιβιώνει, γεγονός που σημαίνει ότι πρόκειται για εξαιρετικά προσεκτικό και κρυπτικό πτηνό.
Τσχένα
Το Τσχάνα πιέζεται και μπορεί να δεχτεί περαιτέρω επεξεργασία για να παρασκευαστεί το πανίρ, μια μορφή αγροτικού τυριού ή να διαμορφωθεί μόνο σε μπάλες για να δημιουργηθούν επιδόρπια όπως το χίρα σαγκάρα, τσχένα χίρι, ρασαμπάλι και ρας μαλάι, καθώς και τα Νοτιοασιατικά γλυκά (μίστι / μιθάι) όπως τσχένα τζαλέμπι, τσχένα γκάτζα, τσχένα πόντα, πάντουα, ρασγκούλλα και σαντές. Για τα γλυκά, χρησιμοποιείται κυρίως αγελαδινό γάλα τσχένα.
Φίλιππος της Καστίλης
Πρώτα χρόνια
Ο Φίλιππος της Καστίλης γεννήθηκε το 1231, πήρε το όνομα του από τον παππού του από μητέρα Φιλίππου της Σουαβίας, βασιλιά της Γερμανίας και δούκα της Σουαβίας. Ο πατέρας του Φερδινάνδος Γ΄ τον προόριζε από την παιδική του ηλικία για εκκλησιαστική σταδιοδρομία, εκπαιδεύτηκε με τον αδελφό του Σάντσο που αργότερα έγινε αρχιεπίσκοπος του Τολέδο. Η γιαγιά του Βερεγγάρια της Καστίλης ανέθεσε στη νεότητα του την ανατροφή του στον Ροντρίγκο Χιμένεθ ντι Ράντα (1170 - 1247) που έγινε επίσης αρχιεπίσκοπος του Τολέδο, πήγε για σπουδές στο Παρίσι, τον δίδαξε ο Αλβέρτος ο Μέγας δάσκαλος του Θωμά Ακινάτη. Ο Πάπας Ιννοκέντιος Δ΄ έδωσε στον Φίλιππο της Καστίλης τον τίτλο του "Προκατόχου της αρχιεπισκοπής της Σεβίλλης" (1249). Δύο χρόνια αργότερα (1251) ο ίδιος πάπας του έδωσε τον τίτλο του "αρχιεπίσκοπου-εκλέκτορα της Σεβίλλης", την αρχιεπισκοπή εξακολουθούσε να διοικεί ο επίσκοπος της Σεγόβια επειδή ο Ινφάντης δεν είχε καθαγιαστεί ακόμα ως επίσκοπος. Ο βασιλιάς επέτρεψε τελικά τον αδελφό του παρά τις αντιρρήσεις που είχε αρχικά να εγκαταλείψει την εκκλησιαστική σταδιοδρομία (1258), αμέσως μετά προχώρησε σε γάμο με τη Χριστίνα κόρη του Χάακον Δ΄ της Νορβηγίας.
Οικογένεια
Έπειτα έκανε τρίτο γάμο, με τη Λέονορ Ροδρίγεθ ντε Κάστρο, κόρη του Ροδρίγο Πόνθε ντε Κάστρο, πέθανε στη γέννα, ο γιος τους απεβίωσε νωρίς και τάφηκε μαζί με τη μητέρα του.
Ελληνογαλλική αμυντική συμφωνία
Ρήτρα αμοιβαίας άμυνας
Το άρθρο 2 προβλέπει την αμοιβαία συνδρομή «ακόμα και με ένοπλη βία» του ετέρου κράτους, όταν και τα δύο συμβαλλόμενα μέλη διαπιστώσουν από κοινού ότι ένα κράτος απειλείται ή δέχεται επίθεση στην επικράτειά του από κάποιο τρίτο κράτος. Στο σημείο αυτό συζητείται διεθνώς αν οι Θαλάσσιες Ζώνες συγκαταλέγονται στην επικράτεια του κράτους, κάτι που κάποιες χώρες, π.χ. οι Φιλιππίνες σαφώς υποστηρίζουν.
Α1 Κατηγορία υδατοσφαίρισης γυναικών 2001-02
Βαθμολογία
Β= Βαθμοί, Α= Αγώνες, Ν= Νίκες, Ι= Ισοπαλίες, Η= Ήττες, ΓΥ= Γκολ υπέρ, ΓΚ= Γκολ κατά, ΔΤ= Διαφορά τερμάτων
Πρώτη Ιντιφάντα
thumb|250px|Μπλόκο των [[Ισραηλινές Ένοπλες Δυνάμεις|ισραηλινών δυνάμεων στη Τζαμπαλία κατά τη διάρκεια της πρώτης Ιντιφάντα]] Η πρώτη Ιντιφάντα ή πρώτη Παλαιστινιακή Ιντιφάντα ήταν εξέγερση των Παλαιστινίων ενάντια στην κατοχή της Δυτικής Όχθης και της Γάζας από το Ισραήλ, η οποία έλαβε χώρα από το Δεκέμβριο του 1987 μέχρι το συνέδριο της Μαδρίτης το 1991, αν και μερικοί τοποθετούν τη λήξη της το 1993, με την υπογραφή των συμφώνων του Όσλου. Κατά τη διάρκεια της εξέγερσης έχασαν τη ζωή τους περίπου 1.500 Παλαιστίνιοι και περίπου 400 Ισραηλινοί. Το αποτέλεσμα των ειρηνευτικών διαδικασιών ήταν η δημιουργία της Παλαιστινιακής Αρχής και η αναγνώριση του Ισραήλ από την Οργάνωση για την Απελευθέρωση της Παλαιστίνης.
ISO 639-3
Μακρογλώσσες
Βλ. επίσης: http://www.sil.org/iso639-3/scope.asp#M, http://www.sil.org/iso639-3/macrolanguages.asp
Κλεώνδας ο Θηβαίος
Ο Κλεώνδας ο Θηβαίος (7ος/6ος αιώνας π.Χ.) ή Κλεωνίδας ήταν αρχαίος Έλληνας αθλητής από τη Θήβα, ο οποίος στέφθηκε ολυμπιονίκης στο αγώνισμα του σταδίου στους 41ους ολυμπιακούς αγώνες της αρχαιότητας (616 π.Χ.).
Άμορφα μέταλλα
Ιδιότητες
Τα άμορφα κράματα έχουν ποικίλες χρήσιμες ιδιότητες. Συγκεκριμένα, τείνουν να είναι ισχυρότερα από τα κρυσταλλικά κράματα παρόμοιας χημικής σύνθεσης, και μπορούν να αντέξουν μεγαλύτερες αντιστρέψιμες («ελαστικές») παραμορφώσεις από τα κρυσταλλικά κράματα. Τα άμορφα κράματα αντλούν τη δύναμή τους άμεσα από την μη-κρυσταλλική δομή τους, η οποία δεν έχει οποιαδήποτε από τις ατέλειες (όπως οι εξαρθρώσεις) που περιορίζουν τη δύναμη των κρυσταλλικών κραμάτων.
Μια άλλη συνέπεια της ασυνήθιστης δομής των μεταλλικών γυαλιών είναι ότι είναι λιγότερο δύσκαμπτα (20-30%) από τα παρόμοια κρυσταλλικά κράματα. («Λιγότερο δύσκαμπτος» σημαίνει ότι παραμορφώνονται περισσότερο, λαμβάνοντας υπόψη το ίδιο ποσό δύναμης). Ένα μεταλλικό γυαλί θα μπορούσε να είναι μια καλύτερη αντιστοιχία από ένα κρυσταλλικό κράμα παρόμοιας σύνθεσης, που μειώνει τα αποτελέσματα της αναδιαμόρφωσης.
Μηχανικές ιδιότητες
Οι μηχανικές ιδιότητες των μεταλλικών γυαλιών είναι ίσως τα πιο αξιοσημείωτα χαρακτηριστικά των. Οι ταινίες που παράγονται μέσω περιστροφής τηγμένου υλικού (Melt spinning) είναι εξαιρετικά ανθεκτικές σε τάσεις, πλησιάζοντας μάλιστα το θεωρητικό όριο αντοχής θραύσης.
Οι υψηλές τιμές αντοχής σε θραύση είναι αποτέλεσμα του γεγονότος ότι οι ατέλειες μετακίνησης με την κρυσταλλική έννοια δεν μπορούν να εμφανιστούν στα άμορφα υλικά και έτσι αυτός ο μικρού εύρους μηχανισμός υποβάθμισης δεν βρίσκει εφαρμογή στα τελευταία. Αντιθέτως η θραύση στα άμορφα υλικά επέρχεται απ’ την διακοπή των δεσμών σε ολόκληρα επίπεδα, μηχανισμός ο οποίος προσφέρει μεγάλη ομοιογένεια και αξιοπιστία στην πρόβλεψη.
Γάτα Ιμαλαΐων
Μορφολογία - Χαρακτηριστικά
Η γάτα Ιμαλαΐων δείχνει χοντρή και παχιά λόγω της πλούσιας γούνας της, αλλά συνήθως είναι μυώδης, με ρωμαλέα σωματική διάπλαση ενώ δεν παχαίνει εύκολα. Το χρώμα στο σώμα τους μπορεί να είναι λευκό ή κρεμ, αλλά το πρόσωπο και τα άκρα (πόδια, αυτιά και ουρά) έχουν πάντα διαφορετικά (σκουρότερα) χρώματα (σκούρο γκρι-μπλε, σοκολατί, κόκκινο, λιλά κ.α). Ο λόγος αυτού του χρωματικού διαχωρισμού είναι η θερμοκρασία. Γενικά, οι περιοχές του σώματος οι οποίες είναι απομακρυσμένες από την καρδιά (αυτιά, ουρά) ή οι περιοχές με λεπτή γούνα (πρόσωπο) είναι περισσότερο ευπαθείς στο ψύχος και θεωρούνται πως έχουν χαμηλότερη θερμοκρασία σε σχέση με το υπόλοιπο σώμα. Έτσι, τα σκουρότερα χρώματα κυριαρχούν σε αυτές τις περιοχές όπου πρέπει να απορροφάται και να διατηρείται θερμότητα (τα σκούρα χρώματα απορροφούν περισσότερη θερμότητα από τα ανοικτά). Βέβαια, μια γάτα Ιμαλαΐων έχει την τάση να γίνεται περισσότερο ομοιόμορφη στον χρωματισμό της όταν βρεθεί σε θερμά περιβάλλοντα (το χρώμα φθίνει στα σκούρα χρώματα των άκρων) ενώ αντίθετα, όταν βρεθεί σε ψυχρότερες περιοχές οι σκούρες περιοχές γίνονται ακόμα πιο σκουρόχρωμες. Τα μάτια τους είναι πολύ μεγάλα και την ημέρα είναι γαλανά κρυστάλλινα ενώ την νύχτα (με την αντανάκλαση του φωτός) κόκκινα σαν ρουμπίνι. Στις ποικιλίες του ακραίου τύπου προσώπου τα μάτια είναι μεγαλύτερα, αφού οι οφθαλμικές κόγχες καταλαμβάνουν το μεγαλύτερο μέρος του κρανίου. Το σώμα τους είναι στρογγυλό, με κοντά πόδια εξ' αιτίας των οποίων αδυνατούν να κάνουν ψηλά άλματα (αν και ορισμένα του είδους αυτού έχουν την σωματική κατασκευή της γάτας του Σιάμ οπότε μπορούν να κάνουν εύκολα άλματα ύψους άνω των 2 μέτρων). Η γούνα τους είναι παχιά, πλούσια, απαλή και μεταξένια. Το πρόσωπό τους είναι επίπεδο όπως της Περσικής γάτας (Βραχυκεφαλία), αν και τα σαγόνια τους είναι φαρδύτερα και τριγωνικά. Ένα πολύ βασικό χαρακτηριστικό της γάτας αυτής της φυλής είναι η πολύ κοντή μύτη, πράγμα που σημαίνει ότι η αναπνοή της είναι βαριά, θορυβώδης και μοιάζει με ροχαλητό μικρού παιδιού. Για τον ίδιο λόγο από τα μάτια της τρέχουν συνεχώς δάκρυα και χρειάζονται σκούπισμα πολλές φορές την ημέρα.
Ζοζέ Σέρα
Ο Ζοζέ Σέρα (πορτογαλικά: José Serra), γεννημένος στις 19 Μαρτίου, 1942 στο Σάο Πάολο, είναι Βραζιλιάνος πολιτικός.
Δίπυλον
Παραπομπές
Κατηγορία:Αρχαία τείχη της Αθήνας Κατηγορία:Κεραμεικός Κατηγορία:Πύλες στην Ελλάδα
Βασίλειος Αρσλάνογλου
Πολεμική δραστηριότητα
Σε μία από εκείνες τις επιδρομές, ίσως τη σφοδρότερη που σημειώθηκε, στις 27 Φεβρουαρίου του 1942 ο πλωτάρχης Β. Ασλάνογλου φονεύθηκε, καθώς επίσης και ο αξιωματικός του ανθυποπλοίαρχος Ιωάννης Κωστάκος.
Ρουφίγια
Κέρματα
Το 1960 ο Σουλτάνος Μοχάμεντ Φαρίντ Α΄ διέταξε να κοπούν νέα κέρματα από το Βασιλικό Νομισματοκοπείο στην Αγγλία. Η νέα σειρά αποτελούνταν από κέρματα ονομαστικής αξίας του 1 και των 2, 5, 10, 25 και 50 λαάρι. Το νόμισμα τέθηκε επίσημα σε κυκλοφορία το 1961. Στις 22 Ιανουαρίου του 1983 εισήχθη και το κέρμα του 1 ρουφίγια. Το 1995 ακολούθησε η εισαγωγή του κέρματος αξίας 2 ρουφίγια.
Βασίλειος Αρσλάνογλου
Τιμές
Τον Φεβρουάριο του 2014 ο τότε Πρόεδρος της Ελληνικής Δημοκρατίας Κάρολος Παπούλιας, κατά την διάρκεια της επίσκεψης του στη Μάλτα κατέθεσε στέφανο στους τάφους των αξιωματικών.
Τάφος του Νεφερκαουέτ στις Θήβες Αιγύπτου
Βρίσκεται στη θέση Ελ-Ασασίφ της Νεκρόπολης των Θηβών. Στο ταφικό συγκρότημα του Νεφερκαουέτ ενταφιάστηκαν, εκτός από τον ίδιο, η σύζυγός του Ρεννεφέρ, ο γιός του Αμουνεμχέτ, η κόρη του Ρουίου και ο γαμπρός του Μπακαμούν, γνωστός από τις επιγραφές ως Μπάκι.
Αιθιοπικές γενικές εκλογές 2021
Εκλογικό σύστημα
μικρογραφία|450x450px|Η προσέλευση στον 1ο γύρο (αριστερά) και στο 2ο γύρο (δεξιά) των εκλογών. Σύμφωνα με το Σύνταγμα της Αιθιοπίας τα 547 μέλη της Βουλής των Αντιπροσώπων εκλέγονται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Το εκλογικό σύστημα είναι απλό πλειοψηφικό από ισάριθμες μονοεδρικές εκλογικές περιφέρειες. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες της Αιθιοπίας,ηλικίας άνω των 18 ετών, υπό την προϋπόθεση να έχουν διαμείνει στην περιφέρεια που ψηφίζουν για τουλάχιστον 6 μήνες και να μην έχουν αποστερηθεί το δικαίωμα με δικαστική απόφαση ή ιατρική διάγνωση.
Σάντσο της Καστίλης
Βιογραφία
Το 1259 έγινε αρχιεπίσκοπος του Τολέδο. Το 1260 εμφανίστηκε με αρχιεπισκοπικό σταυρό και αυτό πρόσβαλε τον αρχιεπίσκοπο της Σεβίλης, που θεώρησε ότι απειλείται η αυτονομία του. Ο Σάντσο δήλωσε ότι δεν επιθυμούσε κάτι τέτοιο. Το 1261 συμμετείχε στη Συνέλευση (Cortes) στη Σεβίλη.
Πιέρ Έλιοτ Τρυντώ
Βιογραφικά στοιχεία
Το 1968 ανέλαβε την ηγεσία του Φιλελεύθερου Κόμματος του Καναδά και την πρωθυπουργία της χώρας. Αν και πολύ δημοφιλής στον αγγλόφωνο Καναδά, στο Κεμπέκ ήταν πάντα μια αμφιλεγόμενη προσωπικότητα για τη σκληρή του στάση απέναντι στους γαλλόφωνους εθνικιστές. Τον Οκτώβριο του 1970, η τρομοκρατική οργάνωση «Μέτωπο Απελευθέρωσης του Κεμπέκ» (Front de Libération du Québec ή FLQ) απήγαγε τον Τζέιμς Κρος, εμπορικό ακόλουθο της Βρετανίας στον Καναδά, και τον Πιέρ Λαπόρτ, επαρχιακό υπουργό Εργασίας του Κεμπέκ. Λίγες ημέρες αργότερα το FLQ δολοφόνησε τον Λαπόρτ. Για να αντιμετωπίσει την κατάσταση, ο Τρυντώ κήρυξε στρατιωτικό νόμο στο Κεμπέκ και προχώρησε σε μαζικές συλλήψεις υπόπτων.
UTC+01:24
Στις 5 Αυγούστου 1915, η Βαρσοβία γύρισε 24 λεπτά πίσω, αλλάζοντας στην Ώρα Κεντρικής Ευρώπης και η υπόλοιπη Πολωνία ακολούθησε.
Ηλίας Ανδριόπουλος
Ο Ηλίας Ανδριόπουλος (Λατζόι Ηλείας, 7 Ιανουαρίου 1950) είναι σημαντικός Έλληνας συνθέτης.
Σύντομο βιογραφικό
O Ηλίας Ανδριόπουλος ανήκει στο νεότερο ρεύμα της ελληνικής μουσικής  με έργο πολύπλευρο, αναγνωρίσιμο και αγαπητό από το ευρύ κοινό. Γεννήθηκε στο χωριό Λατζόι Ηλείας, κοντά στην Αρχαία Ολυμπία.
Εκφύλιση της ωχράς κηλίδας
Παράγοντες επικινδυνότητας
Η πάθηση μπορεί να οφείλεται σε γενετικούς παράγοντες ωστόσο η ηλικία, η διατροφή, το κάπνισμα και η έκθεση στον ήλιο είναι παράγοντες που μπορεί να οδηγήσουν στην εμφάνιση της. Άτομα με θετικό οικογενειακό ιστορικό συνίσταται να κάνουν συχνότερα έλεγχο γιατί ο κίνδυνος να εμφανίσουν την ασθένεια είναι μεγαλύτερος.